Quina temàtica explora el text següent?
El nivell d'assoliment educatiu, o nivell educatiu assolit, és un terme de classificació estadística que determina el nivell educatiu més alt que una persona ha aconseguit. L'Institut d'Estadística de Catalunya defineix el nivell educatiu com la graduació de les experiències d'aprenentatge i les competències que el contingut d'un programa educatiu exigeix dels participants perquè aquests puguin adquirir els coneixements, les habilitats i les capacitats que el programa es proposa impartir. La UNESCO va definir la Classificació Internacional Normalitzada d'Educació (CINE) com l'instrument idoni per a la recollida, la compilació, el tractament i la presentació d'estadístiques d'educació en els diferents països i també en un pla internacional. La classificació va ser aprovada el 1975 i revisada a París el 1997. La CINE-97 cobreix bàsicament dues variables de classificació: els nivells d'educació i els sectors d'educació. Els nivells educatius són:  0. Educació preescolar 1. Educació primària 2. Primer cicle d'educació secundària 3. Segon cicle d'educació secundària 4. Ensenyament postsecundari no superior 5. Primer cicle d'educació superior 6. Segon clicle d'educació superiorL'Institut d'Estadística de Catalunya (Idescat) té, entre altres funcions, les d'adaptar, normalitzar, revisar o establir les classificacions estadístiques. La Classificació catalana d'educació 2000 (CCED-2000) és el resultat de l'adaptació de la Clasificación nacional de educación 2000 (CNED-2000) i de la Classificació internacional normalitzada d'educació 1997 (CINE-1997). La classificació de programes per nivells educatius de la CCED-2000 (NE) afegeix un segon dígit a la CINE-97, seguint el mateix criteri que l'Oficina europea d'estadística (EUROSTAT):   A. Educació infantil 01. Primer cicle d'educació infantil (0-3 anys) 02. Segon cicle d'educació infantil (3-6 anys) B. Educació primària 11. Educació primària, excepte per a adults i ensenyaments artístics 12. Ensenyaments inicials per a adults 13. Ensenyaments de grau elemental de música i dansa C. Programes per a la formació i inserció laboral que no requereixen una titulació acadèmica de primera etapa de secundària 21. Programes per a la formació i inserció laboral que no requereixen una titulació acadèmica de primera etapa de secundària D. Primera etapa d'educació secundària 22. Educació secundària obligatòria 23. Educació secundària per a adults E. Programes per a la formació i inserció laboral que requereixen una titulació d'estudis secundaris de primera etapa 31. Programes per a la formació i inserció laboral que requereixen una titulació d'estudis secundaris de primera etapa F. Segona etapa d'educació secundària 32. Ensenyaments de batxillerat 33. Ensenyaments de grau mitjà de formació professional específica i equivalents, arts plàstiques i disseny, i esportives 34. Ensenyaments de grau mitjà de música i dansa 35. Ensenyaments de les escoles oficials d'idiomes G. Programes per a la formació i inserció laboral que requereixen una titulació d'estudis secundaris de segona etapa 41. Programes per a la formació i inserció laboral que requereixen una titulació d'estudis secundaris de segona etapa H. Ensenyaments de grau superior de formació professional específica i equivalents, arts plàstiques i disseny, i esportives 51. Ensenyaments de grau superior de formació professional específica i equivalents, arts plàstiques i disseny, i esportives I. Altres programes de 2 anys i més que requereixen el títol de batxillerat 52. Títols propis d'universitats que no siguin de postgrau i altres programes que requereixin el títol de batxillerat (2 anys i més) 53. Programes per a la formació i inserció laboral que requereixen una titulació de formació professional de grau superior J. Ensenyaments universitaris de primer i segon cicle 54. Ensenyaments universitaris de primer cicle i equivalents 55. Ensenyaments universitaris de primer i segon cicle, només de segon cicle i equivalents K. Programes que requereixen una titulació universitària 56. Programes oficials d'especialització professional 57. Programes de postgrau impartits per les universitats o altres institucions 58. Programes de formació i inserció laboral que requereixen una titulació universitària L. Ensenyaments universitaris de tercer cicle 61. Ensenyaments universitaris de tercer cicle M. Programes de formació que no requereixen formació acadèmica 91. Programes de formació promoguts per l'empresa o organització 92. Altres programes de formació que no requereixen formació acadèmica 93. Programes recreatius, de lleure i culturals que no requereixen formació acadèmica
El text tracta sobre pedagogia.